******МИНИСТЕРСТВО НА ЗЕМЕДЕЛИЕТО И ХРАНИТЕ

**ОБЛАСТНА ДИРЕКЦИЯ „ЗЕМЕДЕЛИЕ” СМОЛЯН**

 гр. Смолян, бул. „България” № 14, тел./факс 0301/62078, mail:ODZG\_Smolyan@mzh.government.bg

**СИСТЕМА ЗА ОПРЕДЕЛЯНЕ НА РЕЗУЛТАТИТЕ**

 **от провеждането на тест и интервю**

 **в конкурса за длъжността “старши експерт” в Общинска служба по земеделие – Мадан, ГД “Аграрно развитие”, ОД “Земеделие” Смолян.**

В изпълнение на чл.34, ал.7 от Наредбата за провеждане на конкурсите и подбора при мобилност на държавни служители, конкурсната комисия, назначена със Заповед № РД-04-136 от 08.12.2023 год. на директора на областна дирекция „Земеделие” Смолян, прие следната система за определяне на резултатите от провеждането на тест и интервю в конкурса за длъжността “старши експерт” в Общинска служба по земеделие – Мадан, ГД “Аграрно развитие”, ОД “Земеделие” Смолян.

**І. Провеждане на процедурата по решаване на тест:**

1. Изготвени са три варианта на тест, като всички въпроси са от затворен тип, т.е. имат един възможен отговор.
2. Общ брой въпроси, съдържащи се в теста – **25 бр.**
3. В зависимост от сложността на въпросите, всеки верен отговор носи **от 1 до 4 точки.**
4. Максимален резултат, при верни отговори на всички въпроси **– 70 точки.**
5. Минимален резултат, при който кандидатът се счита за успешно издържал теста **– оценка 4.00 /от 35-38 точки/.**
6. Система за оценяване на резултатите от проведения тест.

|  |  |
| --- | --- |
| **Брой точки, получени след решаване на теста** | **Оценка** |
| 0 - 18 точки | **2**  |
| 19-22 точки | **3** |
| 23-26 точки | **3.25** |
| 27-30 точки | **3.50** |
| 31-34 точки | **3.75** |
| 35-38 точки | **4.00** |
| 39-42 точки | **4.25** |
| 43-46 точки | **4.50** |
| 47-50 точки | **4.75** |
| 51-54 точки | **5.00** |
| 55-58 точки | **5,25** |
| 59-62 точки | **5.50** |
| 63-66 точки | **5.75** |
| 67-70 точки | **6.00** |

1. Начало на процедурата по решаване на тест - 10.00 часа на 10.01.2024 г:
	* запознаване на участниците в конкурса със системата за определяне на резултатите и минималния резултат при който кандидатът се счита за успешно издържал теста и интервюто - 10.00-10.15 часа;
	* време за решаване на теста – от 10.15 до 11.45 часа или 1 час и 30 минути.

8. Край на процедурата по решаване на тест – 11.45 часа.

**ІІ. Провеждане на интервю, с кандидатите успешно издържали теста:**

1. В свое заседание комисията е формулирала въпросите за интервюто, чрез които се установява в каква степен кандидатът притежава професионалните и делови качества, необходими за изпълнението на длъжността.

2. Всеки член на конкурсната комисията:

- преценява качествата на кандидата въз основа на неговите отговори по 5-степенна скала;

- попълва формуляр съгласно приложение № 5 от НПКПМДС;

- изчислява общата оценка на кандидата като средно аритметична от оценките по отделните компетентности, като я закръгля до втори знак след десетичната запетая.

3. Крайната оценка на кандидата от проведеното интервю се изчислява като средно аритчметична от оценките на членовете на конкурсната комисия, закръглена до втори знак след десетичната запетая.

4. Минималният резултат, при който кандидатът се счита за успешно издържал интервюто е 2.50.

**ІІІ. Коефициент за умножение на резултатите от проведения тест и от интервюто, с оглед тяхната относителна тежест при оценка качествата на кандидатите.**

Получената оценка от теста на всеки кандидат се умножава с коефициент 3, а резултатите от интервюто с коефициент 4, като същите се закръглят до втори знак след десетичната запетая.

**ІV. Окончателен резултат.**

Окончателният резултат на всеки кандидат е сбор от резултатите от теста и интервюто, умножени с определените коефиценти.